સોમવારે યુએસ ટ્રંપ પ્રશાસન દ્વારા ઘોષણા કરવામાં આવી હતી કે, તેઓ એવું કોઇ પરિવર્તન કરવા નથી જઇ રહ્યાં, જેનાથી હજારો એચ1બી વિઝા ધારકોને અમેરિકા છોડીને જવાની ફરજ પડે. આ ઘોષણ બાદ ખાસ કરીને ભારતીયોને મોટી રાહત થઇ છે. આ પહેલાં ખબર આવી હતી કે, ડોનાલ્ડ ટ્રંપ સરકાર એક એવા પ્રસ્તાવ પર કામ કરી રહી છે, જેને કારણે અમેરિકામાં એચ1બી વિઝા પર રહી ગ્રીન કાર્ડ માટે પ્રયત્ન કરી રહેલા ઉચ્ચ શ્રેણીના કુશળ કારીગરોનો મોટો ઝાટકો મળી શકે છે. અંગ્રેજી અખબાર હિંદુસ્તાન ટાઇમ્સ અનુસાર,વિદેશી લોકો માટે એચ1બી વિઝા જોવાવાળી એજન્સિ યુએસ સિટિઝનશિપ એન્ડ ઇમિગ્રેશન સર્વિસિઝ(યુએસસીઆઈએસ)નું કહેવું છે કે, તેઓ આ પ્રકારના કોઇ પણ પરિવર્તન પર વિચાર નથી કરી રહ્યાં, જેને કારણે એચ1બી વિઝા ધારકોને દેશ છોડવો પડે.